ב-12 באוקטובר 2021, מייסון הועמדה כמועמדת לנשיאות על ידי ראש הממשלה מוטלי ומנהיג האופוזיציה ג'וזף את'רלי כדי לשמש הנשיאה הראשונה של ברבדוס. לאחר מכן היא נבחרה פה אחד על ידי שני בתי הפרלמנט (עם שלושה נמנעים בבית ושניים בסנאט) ב-20 באוקטובר. מייסון הושבעה לתפקידה ב-30 בנובמבר 2021, ביום השנה ה-55 לעצמאות המדינה. בפועל תפקידה בעיקר טקסי, בדומה לתפקידה כמושלת כללית.
מסילת הרכבת תל אביב – פלשת
עומאר אל-מוכתאר
רשימת היישובים הקהילתיים בישראל
Ready for Romance
Ready for Romance (בעברית: מוכן לרומנטיקה) הוא אלבום האולפן השלישי של הצמד הגרמני מודרן טוקינג, שיצא לאור ב-26 במאי 1986, בהוצאת הנסה רקורדס. האלבום שהה חמישה שבועות רצופים בראש מצעד האלבומים הגרמני, וקיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה. הוא גם הגיע לראש המצעדים באוסטריה ובשווייץ, תוך שהגיע לעשירייה הפותחת בפינלנד, הולנד, נורווגיה, ספרד ושוודיה. הוא הגיע למקום ה-76 במצעד האלבומים הבריטי, והפך לאלבום היחיד של הצמד שהצליח להיכנס למצעד.
שני הסינגלים "Brother Louie" ו-"", שהופצו מהאלבום הגיעו למקום הראשון בגרמניה ולחמישייה הפותחת באוסטריה, שוודיה ושווייץ.
מסילת הרכבת תל אביב - בני-דרום
זכויות להט&quot;ב ברפובליקה הדמוקרטית של קונגו
לסביות, הומואים, טרנסג'נדרים וביסקסואלים (להט"ב) ברפובליקה הדמוקרטית של קונגו מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד כי פעילות הומוסקסואלית בין מבוגרים בהסכמה חוקית בשטחי המדינה מאז ומעולם, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
מעמד בחוק.
הפעילות ההומוסקסואלית חוקית ברפובליקה הדמוקרטית של קונגו מאז ומעולם. לפני הקמת המדינה ב-1960, הרפובליקה נשלטה על ידי המעצמה הקולוניאלית האירופית של בלגיה, בעוד הומוסקסואליות הפכה לחוקית בשטחה ב-1794. גיל ההסכמה מוגדר כשווה עבור זוגות הומוסקסואלים והטרוסקסואלים מאז שנת 2006.
דו"ח זכויות האדם של מחלקת המדינה האמריקאית לשנת 2010 מצא כי "יחידים אשר עסקו בהפגנות פומביות עבור זכויות להט"ב היו נתונים לתביעה על פי "הוראות הגינות ציבוריות" בחוק העונשין ובסעיפים בחוק על אלימות מינית משנת 2006".
הכרה במערכות יחסים חד מיניות.
הרפובליקה הדמוקרטית של קונגו אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
לצד אי הכרתה של הרפובליקה במערכות יחסים הומוסקסואליות, ישנה הגבלה בחוקת המדינה מאז 2006 המגדירה נישואים כאיחוד הטרוסקסואלי בין גבר לאישה בלבד באומרה כי "לכל פרט ישנה הזכות להינשא לאדם שבחר, מהמין השני".
הגנה מפני אפליה.
לא קיימים חוקים המכסים אפליה על רקע נטייה מינית או זהות מגדרית ברפובליקה הדמוקרטית של קונגו.
תנאי מחיה.
דו"ח זכויות האדם של משרד החוץ האמריקאי לשנת 2010 מצא כי, "הומוסקסואליות נותרה בגדר טאבו תרבותי ברפובליקה הדמוקרטית של קונגו. אף על פי שהטרדות מצד כוחות הביטחון של המדינה נמשכו, לא היו דיווחים במהלך השנה על הטרדת המשטרה נגד הומואים ולסביות".
In the Middle of Nowhere
In the Middle of Nowhere (בעברית: באמצע שׁוּם מָקוֹם) הוא אלבום האולפן הרביעי של הצמד הגרמני מודרן טוקינג, שיצא לאור ב-10 בנובמבר 1986, בהוצאת הנסה רקורדס. האלבום הנפיק את הסינגל, "Geronimo's Cadillac", שדורג בחמישייה הפותחת בגרמניה ואוסטריה, ונכנס לעשירייה הפותחת במצעדים אחרים, כולל שווייץ, שוודיה ונורווגיה.
האלבום הופיע לראשונה במקום הראשון בגרמניה ב-1 בדצמבר 1986, ושהה בסך הכול שבעה שבועות בעשירייה הפותחת במצעד. "In the Middle of Nowhere" קיבל בסופו של דבר את תואר הזהב על ידי איגוד תעשיית ההקלטות הגרמני (BVMI), על מכירות של יותר מ-250,000 עותקים במדינה.
Romantic Warriors
Romantic Warriors (בעברית: לוחמים רומנטיים) הוא אלבום האולפן החמישי של הצמד הגרמני מודרן טוקינג, שיצא לאור ב-8 ביוני 1987, בהוצאת הנסה רקורדס. האלבום הנפיק את הסינגל "Jet Airliner", שדורג בעשירייה הפותחת בגרמניה ובאוסטריה, תוך שהוא דורג ב-20 העליונים בשווייץ ושוודיה.
האלבום הגיע למקום השלישי בגרמניה ב-6 ביולי 1987 ושהה בסך הכול ארבעה שבועות בעשירייה הפותחת.
זכויות להט&quot;ב בגינאה המשוונית
לסביות, הומואים, טרנסג'נדרים וביסקסואלים (להט"ב) בגינאה המשוונית מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה הייתה חוקית בשטחי המדינה מאז ומעולם, אך זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
מעמד בחוק.
הפעילות הומוסקסואלית בגינאה המשוונית היא חוקית מאז ומעולם. גיל ההסכמה מוגדר כשווה עבור זוגות הטרוסקסואלים והומוסקסואלים מאז 1931.
הכרה במערכות יחסים חד מיניות.
גינאה המשוונית אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
הגנה מפני אפליה.
לא קיימים חוקים המכסים אפליה על רקע נטייה מינית או זהות מגדרית ברחבי גינאה המשוונית.
תנאי מחיה.
דו"ח זכויות האדם של מחלקת המדינה האמריקאית לשנת 2010 מצא כי "אין חוקים המפלים נטייה מינית ברחבי המדינה, אם כי, סטיגמטיזציה חברתית ואפליה מסורתית נגד הומוסקסואלים ולסביות מוגדרת כחזקה, בעוד הממשלה לא נקטה במאמצים רבים עבור מיגורה".
האיגוד הבינלאומי ללסביות, הומואים, ביסקסואלים, טרנס ואינטרסקס (ILGA) דיווח כי "ישנן ראיות לכך שההפחדה של המדינה על אזרחים בעלי נטיות חד מינות נמשכת".
In the Garden of Venus
In the Garden of Venus (בעברית: בגן נוגה) הוא אלבום האולפן השישי של הצמד הגרמני מודרן טוקינג, שיצא לאור ב-30 בנובמבר 1987, בהוצאת הנסה רקורדס. בשל חוסר קידום, האלבום לא הצליח לשחזר את ההצלחה המסחרית של האלבומים הקודמים של הצמד. "In the Garden of Venus" הוא גם האלבום האחרון של הצמד לפני הפירוק הרשמי הראשונה של מודרן טוקינג ב-1987; עם זאת, הצמד התאחד ב-1998 והוציא את אלבום הקאמבק, "Back for Good".
הסינגל היחיד מהאלבום, "", הגיע למקום ה-30 במצעד הסינגלים הגרמני.
Back for Good
Back for Good הוא אלבום האולפן השביעי של הצמד הגרמני מודרן טוקינג, שיצא לאור ב-30 במרץ 1998, בהוצאת הנסה רקורדס. האלבום הופץ בסמוך לאיחוד של הצמד. האלבום כולל גרסאות חדשות של 11 סינגלים קודמים, ארבעה שירים חדשים, שני רמיקסים ומחרוזת אחת. "Back for Good" הופיע לראשונה בראש מצעד האלבומים הגרמני ב-13 באפריל 1998 ושהה בסך הכול חמישה שבועות בפסגת המצעד. בסופו של דבר, הוא קיבל את תואר הזהב המחומש על ידי איגוד תעשיית ההקלטות הגרמני (BVMI), על מכירות של למעלה מ-1.25 מיליון עותקים במדינה. האלבום זכה להצלחה גם מחוץ לגרמניה, והגיע לראש המצעדים באוסטריה, פינלנד, נורווגיה, שוודיה ושווייץ.
סגנון מוזיקלי.
האיחוד של תומאס אנדרס ודיטר בוהלן בתור מודרן טוקינג הוביל אותם לצליל שונה בהשוואה לסגנון המוזיקלי המקורי שלהם משנות השמונים. הצמד חזר להקליט את השירים שלהם על סמך הביקוש של השווקים המרכזיים באירופה. הסינגלים, כולל "You're My Heart, You're My Soul '98" כללו לחנים בעלי קצב גבוה יותר, תוך שימוש בראפ בביצוע אריק סינגלטון. את רוב השירים של מודרן טוקינג כבר לא ניתן היה לראות בתור שירי יורופופ, תוך שהצמד הקליט שירים שאופיינו בסגנונות שונים אחרים.
ביקורת.
ב-"AllMusic" העניקו לאלבום ציון של ארבעה כוכבי זהב מתוך חמישה בסך הכול.
ישיבת ר' מיילא
יחסי בוליביה–קובה
יחסי בוליביה–קובה הם היחסים הדיפלומטיים שבין המדינה הרב-לאומית של בוליביה לבין הרפובליקה של קובה. היחסים בין שתי המדינות, בדומה ליחסיה של קובה עם רוב המדינות בחציו המערבי של כדור הארץ למעט קנדה ומקסיקו, הלכו והתדרדרו עם השנים, בהתאם לנסיבות הגאופוליטיות. בתקופת שלטון אבו מוראלס בבוליביה היחסים היו טובים לאור הדמיון האידאולוגי בינו לבין שליטי ניקרגואה וונצואלה אשר בהן פידל קסטרו, שליט קובה דאז, היה אייקון קומוניסטי אהוב וסימל התנגדות לאחיזה של ארצות הברית בדרום אמריקה.
היסטוריה.
התקרבות.
בוליביה וקובה כוננו יחסים דיפלומטיים ב-11 בינואר 1983 בתקופת שלטון נשיא בוליביה לשעבר ארנאן סילס סואסו אחרי נתק של עשרים שנה. בשנת 2013 הגדיר שגריר קובה בבוליביה את היחסים כ"מצוינים".
היחסים בתקופת מוראלס.
אחרי עלייתו של אבו מוראלס לשלטון בבוליביה בינואר 2006, בוליביה וקובה הפכו לבעלות ברית קרובות ובוליביה הצטרפה לגוש הסחר "הברית הבוליברית" שקובה וונצואלה ייסדו. בוליביה קיבלה במשך זמן רב סיוע מקובה, במיוחד במישור הרפואי.
אחרי תקופת מוראלס.
אחרי הדחת אבו מוראלס בנובמבר 2019, היחסים בין בוליביה וקובה התדרדרו כשהנשיאה הזמנית של בוליביה, ז'אנין אנייס, גירשה 725 אנשים (700 מהם רופאים) בחזרה לקובה, והאשימה אותם בכך שהפגינו נגד הממשלה החדשה.
בינואר 2020, הממשלה הזמנית הקפיאה את היחסים עם קובה בתגובה לאמירותיו של ברונו רודריגס פרייה, שר החוץ הקובני, שכינה את נשיאת בוליביה אנייס "שקרנית" והאשים אותה בכך שהיא תומכת בהפיכה צבאית וכן שהיא הכריזה על עצמה כנשיאה ללא לגיטימיות, זאת בהמשך לסילוק הרופאים הקובנים מהמדינה.